(ທ່ານປະທານປະເທດ ເຈິ່ນດ້າຍກວາງ ຕ້ອນຮັບ
ທ່ານຮອງນາຍົກລັດຖະມົນຕີ, ລັດຖະມົນຕີກະຊວງກະສິກຳ ແລະ ແຫຼ່ງນ້ຳ Uzbekistan)
ຕອນບ່າຍວັນທີ 9/2, ຢູ່ ຮ່າໂນ້ຍ, ເມື່ອຕ້ອນຮັບທ່ານຮອງນາຍົກລັດຖະມົນຕີ, ລັດຖະມົນຕີກະຊວງກະສິກຳ ແລະ ແຫຼ່ງນ້ຳ Uzbekistan, ທ່ານ , ທ່ານປະທານປະເທດ ເຈິ່ນດ້າຍກວາງ ຢືນຢັນວ່າ, ຍາມໃດ ຫວຽດນາມກໍ່ຖືເປັນສຳຄັນເລື່ອງປັບປຸງ ແລະ ພັດທະນາການຮ່ວມມືກັບ Uzbekistan. ທ່ານສະເໜີສອງຝ່າຍຍູ້ແຮງການແລກປ່ຽນຄະນະຜູ້ແທນທຸກຂັ້ນ, ພິເສດແມ່ນບັນດາຄະນະຂັ້ນສູງ, ເພື່ອແນໃສ່ເພີ່ມຄວາມເຂົ້າອົກເຂົ້າໃຈ ແລະ ຄວາມໄວ້ເນື້ອເຊື່ອໃຈເຊິ່ງກັນ ແລະ ກັນ, ສ້າງກຳລັງໜູນຊຸກຍູ້ການຮ່ວມມືລະຫວ່າງສອງຝ່າຍ. ສອງຝ່າຍຍູ້ແຮງການຮ່ວມມືໃນບັນດາຂົງເຂດຕຳແຜ່ນຕັດຫຍິບ, ເກີບໜັງ, ຜະລິດຕະພັນກະເສດ, ສິນໃນນ້ຳ, ແນວພັນປູກ, ລ້ຽງສັດ ແລະ ນ້ຳມັນອາຍແກສ… ພ້ອມນັ້ນ, ທັງສອງຝ່າຍເປີດກວ້າງການແລກປ່ຽນວັດທະນະທຳ, ເພື່ອແນໃສ່ໂຄສະນາຮູບພາບປະເທດຊາດ ແລະ ປະຊາຊົນຂອງກັນ. ທ່ານປະທານປະເທດ ເຈິ່ນດ້າຍກວາງ ສະເໜີວ່າ ໃນໄລຍະຈະມາເຖິງ, Uzbekistan ສືບຕໍ່ສະໜັບສະໜູນ, ຮ່ວມມືຢ່າງມີປະສິດທິຜົນກັບ ຫວຽດນາມ ຢູ່ບັນດາອົງການຈັດຕັ້ງ, ເວທີປາໄສສອງຝ່າຍຢູ່ພາກພື້ນ ແລະ ໂລກ.
ສ່ວນທ່ານ Mirzaev Zoyir ຮອງນາຍົກລັດຖະມົນຕີ, ລັດຖະມົນຕີກະຊວງກະສິກຳ ແລະ ແຫຼ່ງນ້ຳ Uzbekistan, ກໍ່ໃຫ້ຮູ້ວ່າ, Uzbekistan ປາຖະໜາຢາກເພີ່ມທະວີການຮ່ວມມືກັບ ຫວຽດນາມ ກ່ຽວກັບດ້ານການເມືອງ, ເສດຖະກິດ, ການຄ້າ ແລະ ການລົງທຶນ. ປີ 2017 ສອງປະເທດສະເຫຼີມສະຫຼອງ 25 ປີ ແຫ່ງວັນສ້າງຕັ້ງການພົວພັນທາງການທູດ, ນີ້ແມ່ນພື້ນຖານເພື່ອໃຫ້ສອງຝ່າຍປັບປຸງ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອລະຫວ່າງສອງປະເທດ.
(ແຫຼ່ງຄັດຈາກ VOV)